Sangria

Sangria (av spansk sangre, som betyr blod) er en type alkoholholdig drikk som oppsto i Spania og Portugal. 

Sangria er en blanding av vin, vanligvis rødvin, og frukt, og gjerne et søtningsmiddel. Den kan også lages med basis i både hvitvin, rosévin og musserende vin (typisk cava). Dersom drikken lages av hvitvin kalles den gjerne hvit sangria. Eventuelle andre ingredienser kan også høre med. Det fins mange forskjellige typer og oppskrifter. Sangria blir vanligvis servert om sommeren som en kald drikk, som oftest med isbiter i. I Sør-Spania kalles drikken gjerne tinto de verano, som betyr «sommer-rød(vin)». 

Referanser
Rochelle Bilow (2015) How Not to Screw Up Sangria, So You Can Make Fruit & Booze Magic at Home. bon appétit, June 17, 2015. Besølt 2021-07-22

Kategori:Alkoholholdige drikker